CELEX: 32013D0204
Language: lv
Date: 2013-04-25 00:00:00
Title: 2013/204/ES: Komisijas Lēmums ( 2013. gada 25. aprīlis ) par izmantošanai 20. veida produktos paredzētā formaldehīda neiekļaušanu I, IA vai IB pielikumā Eiropas Parlamenta un Padomes Direktīvā 98/8/EK par biocīdo produktu laišanu tirgū (izziņots ar dokumenta numuru C(2013) 2284)  Dokuments attiecas uz EEZ

27.4.2013   
            
            
               LV
            
            
               Eiropas Savienības Oficiālais Vēstnesis
            
            
               L 117/18
            
         KOMISIJAS LĒMUMS
   (2013. gada 25. aprīlis)
   par izmantošanai 20. veida produktos paredzētā formaldehīda neiekļaušanu I, IA vai IB pielikumā Eiropas Parlamenta un Padomes Direktīvā 98/8/EK par biocīdo produktu laišanu tirgū
   (izziņots ar dokumenta numuru C(2013) 2284)
   (Dokuments attiecas uz EEZ)
   (2013/204/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punktu,
   tā kā:
   
               (1)
            
            
               Ar Komisijas 2007. gada 4. decembra Regulu (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), ir noteikts novērtējamo darbīgo vielu saraksts to iespējamai iekļaušanai Direktīvas 98/8/EK I, IA vai IB pielikumā.
            
         
               (2)
            
            
               Formaldehīds (EK numurs 200-001-8, CAS numurs 50-00-0) minētajā sarakstā ir iekļauts attiecībā uz izmantošanu arī 20. veida produktos, proti, pārtikas produktu vai dzīvnieku barības konservantos, kas definēti Direktīvas 98/8/EK V pielikumā.
            
         
               (3)
            
            
               Divi uzņēmumi (“pieteikuma iesniedzēji”) saskaņā ar Regulas (EK) Nr. 1451/2007 9. pantu līdz 2008. gada 31. oktobrim iesniedza Vācijai dokumentāciju, lai tiktu veikta formaldehīda novērtēšana attiecībā uz izmantošanu 20. veida produktos. Dokumentācijā saskaņā ar Direktīvas 98/8/EK 11. pantu bija atsauces uz diviem produktiem, kas satur formaldehīdu (“references produkti”).
            
         
               (4)
            
            
               Komisija pieteikuma iesniedzējus un dalībvalstis vairākās sanāksmēs un vēstulēs informēja par tās uzskatu, ka uz references produktiem ir attiecināma Eiropas Parlamenta un Padomes 2003. gada 22. septembra Regula (EK) Nr. 1831/2003 par dzīvnieku ēdināšanā lietotām piedevām (3) un attiecīgi uz tiem, pamatojoties uz Direktīvas 98/8/EK 1. panta 2. punkta o) apakšpunktu, nav attiecināma minētās direktīvas darbības joma. Komisija norādīja, ka tā nevēlētos ar lēmumu apstiprināt formaldehīda kā 20. veida produkta iekļaušanu Direktīvas 98/8/EK I, IA vai IB pielikumā. Tādēļ tā aicināja pieteikuma iesniedzējus saskaņā ar Regulas (EK) Nr. 1451/2007 11. panta 1. punktu izbeigt līdzdalību pārskatīšanas programmā un pieteikties uz atļaujas piešķiršanu references produktiem saskaņā ar Regulu (EK) Nr. 1831/2003, attiecīgi piedāvājot, ka praktiski palīdzēs un iespējami centīsies novērst tirgus traucējumus pārejas laikā no viena regulējuma uz citu.
            
         
               (5)
            
            
               Saskaņā ar Komisijas padomu viens no pieteikuma iesniedzējiem 2009. gada 10. septembrī informēja Komisiju, ka ir nolēmis saskaņā ar Regulas (EK) Nr. 1451/2007 11. panta 1. punktu izbeigt līdzdalību pārskatīšanas programmā. Lai gan Komisija bija ieteikusi citādi, otrs pieteikuma iesniedzējs izvēlējās neizstāties no pārskatīšanas programmas.
            
         
               (6)
            
            
               Komisija vēlreiz pauda tās nostāju 2010. gada 25. maija vēstulē Vācijai un otram pieteikuma iesniedzējam. Vācija 2010. gada 17. augusta vēstulē atbildēja, ka otrs pieteikuma iesniedzējs ir atteicies izstāties no pārskatīšanas programmas, tādējādi Vācija nav varējusi rīkoties citādi kā vien turpināt novērtēšanu.
            
         
               (7)
            
            
               Kā apliecina Eiropas Parlamenta un Padomes 2012. gada 22. maija Regula (ES) Nr. 528/2012 par biocīdu piedāvāšanu tirgū un lietošanu (4), uz produktiem, ko lieto pārtikas vai lopbarības saglabāšanai, attiecas Regula (EK) Nr. 1831/2003 un Eiropas Parlamenta un Padomes 2008. gada 16. decembra Regula (EK) Nr. 1333/2008 par pārtikas piedevām (5). Tāpēc šādi produkti no Direktīvas 98/8/EK darbības jomas ir izslēgti ar minētās direktīvas 1. panta 2. punkta o) apakšpunktu. Tādēļ juridiskās noteiktības interesēs būtu jālemj, ka formaldehīds netiks kā 20. veida produkts iekļauts minētās direktīvas I, IA vai IB pielikumā.
            
         
               (8)
            
            
               Nav zināms, ka formaldehīds tiktu izmantots par pārtikas piedevu, un šāds tā lietojums nav atļauts saskaņā ar Regulu (EK) Nr. 1333/2008.
            
         
               (9)
            
            
               Patlaban tiek izvērtēti divi atļaujas pieteikumi attiecībā uz formaldehīda lietošanu par lopbarības piedevu saskaņā ar Regulu (EK) Nr. 1831/2003. Attiecībā uz formaldehīdu saturošiem produktiem, ko izmanto lopbarības konservēšanai un laiž tirgū kā biocīdus produktus, lietošanas pārtraukšanas periods būtu jānosaka, ņemot vērā, cik ilgs laiks ir nepieciešams pārejai uz šo produktu regulējumu saskaņā ar Regulu (EK) Nr. 1831/2003.
            
         
               (10)
            
            
               Šajā lēmumā paredzētie pasākumi ir saskaņā ar Biocīdo produktu pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Formaldehīdu (EK numurs 200-001-8, CAS numurs 50-00-0), kas paredzēts izmantošanai 20. veida produktos, neiekļauj Direktīvas 98/8/EK I, IA vai IB pielikumā.
   2. pants
   Formaldehīdu saturošus produktus, ko laiž tirgū kā biocīdus produktus, lai izmantotu par lopbarības konservantiem, pārtrauc laist tirgū no 2015. gada 1. jūlija.
   3. pants
   Šis lēmums ir adresēts dalībvalstīm.
   
      Briselē, 2013. gada 25. aprīlī
      
         
            Komisijas vārdā –
         
            Komisijas loceklis
         
         Janez POTOČNIK
      
   
   
      (1)  OV L 123, 24.4.1998., 1. lpp.
   
      (2)  OV L 325, 11.12.2007., 3. lpp.
   
      (3)  OV L 268, 18.10.2003., 29. lpp.
   
      (4)  OV L 167, 27.6.2012., 1. lpp.
   
      (5)  OV L 354, 31.12.2008., 16. lpp.